钦定古今图书集成/历象汇编/乾象典/第091卷 > 《水龙吟》〈雪〉史达祖
## 钦定古今图书集成/历象汇编/乾象典/第091卷 > 《水龙吟》〈雪〉史达祖

梦回虚白初生，便疑冷月通窗户。不知夜久，都无人
见，玉妃起舞。银界四天，琼田易地，恍然非故。想见儿
童，健意，生愁霁色，情频在、窥帘处。　一片樵林钓浦。
是天教、王维画取。未知授简，先将高兴，如归妙句。江路梅愁，灞陵人老，又骑驴去。过章台记得，春风乍见，
倚帘吹絮。